109 
det fremgaar af Tab. 8, udenfor Island en vidt forskellig Udbre¬ 
delse, idet Diaptomus glacialis udelukkende er fundet i den gamle 
Verden, medens Diaptomus minutus kun er fundet i den nye Verden. 
Foruden Diaptomus glacialis er følgende paa Island fundne Arter 
saavidt mig bekendt ikke paavist i Amerika: 
Sida crystallina 
Lathonura rectirostris 
Cyclops fuscus. 
Alle paa Island fundne Arter er, bortset fra Diaptomus minutus, 
paavist ogsaa i andre Egne af Europa. 
Den Omstændighed, at baade Diaptomus minutus og Diaptomus 
glacialis findes paa Island, viser, at den islandske Entomo- 
strakfauna er fremkommet ved Indvandring dels fra 
Amerika og dels fra Europa. 
Spørgsmaalet bliver da, hvilken af disse 2 Verdensdeles Fau¬ 
naer den islandske Fauna ligner mest. 
I sit Arbejde om den boreosubglaciale Region betragter Ek- 
man Island som et Anhang til Grønland paa Grund Diaptomus 
minutus' Forekomst begge Steder. Naturligvis maa det indrømmes, 
at Forekomsten af Diaptomus minutus viser en Forbindelse mellem 
Islands Fauna paa den ene Side og Grønlands og Amerikas paa 
den anden Side; men ligesaa tydeligt viser Forekomsten af Diap¬ 
tomus glacialis en Forbindelse mellem Islands Fauna og det nord¬ 
lige Europas. løvrigt har Island 24 Arter fælles med Højsverige 
og kun 22 Arter fælles med Grønland. 
Ekman har saaledes næppe Ret i sin Betragtning af Island 
som et Anhang til Grønland; man vil med vort nuværende Kend¬ 
skab til Entomostrakernes Udbredelse ligesaavel kunne fastslaa en 
Tilknytning til Europa. Island maa snarere med Hensyn 
til Entomostrakerne opfattes som et Grænsedistrikt, 
hvor den gamle og den nye Verdens Faunaer mødes. 
